### Beslutningstema

Foreløbig afrapportering af [adresse] drøftes, og det besluttes hvilke scenarier, der skal arbejdes videre med.

### Historik

Erhvervs- og Turismestrategi for Tønder Kommune blev godkendt i februar 2024. Af strategien fremgår, at der i 2024 igangsættes en aktør-effektanalyse af samarbejdet med de primære
samarbejdspartnere på området. Der er senere udarbejdet et kommissorium for opgaven, der blev godkendt af Klima-, Vækst- og Udviklingsudvalget i juni 2024.

### Sagsfremstilling

Analysen er opdelt i to faser:
•    As Is: Kortlægning af nuværende situation gennem spørgeskemaer og interviews med erhvervet, foreninger og nøgleaktører, herunder Tønder Erhvervsråd, Erhvervshus Sydjylland, UdviklingsRåd [adresse] (URS), Rømø-Tønder Turistforening og Destination [adresse]. Fokus er på eksisterende samarbejde, serviceudbud, overlap og forventninger til fremtiden.
•    To Be: Udvikling af fremtidige scenarier for organiseringen af erhvervs- og turismeområdet, baseret på resultater fra Ørni Christoffersen.

Nedenstående er udfordringsområder fra Ørni Christoffersen. Disse er ranglistet fra top til bund efter, hvor hyppigt de nævnes i analysen.

**1.     Lokalt samarbejde:**
Samarbejdet på lokalt niveau opleves som udfordrende, og flere aktører efterlyser en styrkelse af det lokale samarbejde.

**2.     Overlap i opgaver:**
Flere nævner overlap i opgaverne, men også opgaver der ikke bliver løst, fordi der er uklarhed om, hvilken aktør der er ansvarlig. Der efterlyses en bedre styring, dette efterspørges også fra aktørenes side.

**3.     Interne organisatoriske udfordringer i Tønder Kommune:**
Behov for at styrke den interne organisering og kommunikation i kommunen, for at skabe klarhed om roller og opgavefordeling blandt aktørerne, samt styrke ophænget til resultatkontrakter og samarbejdsaftaler, så der er overensstemmelse mellem Tønder Kommunes strategier, initiativer og projekter og de løbende resultatkontrakter og samarbejdsaftaler.

**4.     Forskellige opfattelser af erhvervsservice:**
Der eksisterer uklare opfattelser af hvad erhvervsservice er blandt aktører, erhvervslivet og kommunale medarbejdere, hvilket skaber forvirring.

**5.     Mangel på målrettede tilbud til håndværkerbranchen:**
Flere i håndværkerbranchen føler, at der mangler tilbud, der er specifikt målrettet deres erhverv, eller en styrkelse af kommunikationen målrettet håndværkerbranchen.

**6.     Behov for styrket kommunikation:**
Der efterspørges klarere kommunikation, der tydeliggør de forskellige tilbud fra de involverede erhvervsorganisationer, samt relevansen for de forskellige brancher, altså en mere målrettet og samlet kommunikation.

**7.     [adresse] behov for integrerede initiativer:**
Turismeerhvervet efterspørger initiativer og tilbud der er strukturerede ift. de to medlemsforeninger Rømø/Tønder Turistforening og Destination [adresse], samt en mere afbalanceret politisk involvering i bestyrelsesarbejdet i [adresse] turistforening.

**8.     Behov for konkrete initiativer:**
Der peges på konkrete ønsker til initiativer som:

* En fælles indgang til kommunen, som kan forbedre overblik, koordination og samarbejde på tværs af sektorer.
* En tovholderfunktion internt i kommunen, der har det samlede overblik ift. aktørerne, kan initiere samarbejde på tværs af aktører og sikre ophæng mellem strategier, projekter og initiativer i Tønder Kommune til aktørernes resultatkontrakter og det løbende arbejde.
* Eventkoordinatorfunktion efterspørges af [adresse]

To Be-fasen er stadig under udarbejdelse. Der ønskes en politisk tilkendegivelse af hvilke scenarier, der ønskes belyst. Forvaltningen har følgende forslag:

På baggrund af analysen er der identificeret 3 scenarier som kan imødekomme nogle af de problemområder der bliver kortlagt i analysen.
De 3 scenarier kan fungere hver for sig, men kan også iværksættes sideløbende.

* Udbud
  Udbud af aktørenes ansvarsområder - et udbud kan ses som et styringsværktøj ift. at prioritere de arbejdsområder, aktørerne skal varetage. Et udbud kan som efterspurgt i analysen, sikre en bedre styring ift. strategier og indsatsområder i Tønder Kommune ift. aktørernes leveringer. I et udbud kan der også stilles krav til lokale samarbejder og sikre, at der ikke er overlap i aktørernes opgaver, hvilket også efterspørges i analysen.
* Erhvervsafdeling
  Oprettelse af en erhvervsafdeling i Tønder Kommune, der understøtter erhvervet herunder også turisme. Afdelingen bør sikre overblik og intern forankring i Tønder Kommune og varetage den tovholderfunktion der efterspørges i analysen. En erhvervsafdeling kan desuden understøtte behovet for ”En-Indgang” til Tønder Kommune, som efterspørges i analysen. Afdelingen kan evt. indeholde en eventkoordinatorfunktion og sikre en tættere koordinering ift. strategier og indsatser, som også efterspørges i analysen.
* Erhvervsforum
  Oprettelse af et erhvervsforum med relevante aktører, organisationer og repræsentanter for Tønder Kommune. Erhvervsforum skal fungere som et samtaleforum, hvor relevante emner og indsatser kan debatteres, så man understøtter og sikrer den koordinering, som efterspørges i analysen.

### Indstilling Kommunaldirektøren indstiller,

at scenarier til det videre arbejde udvælges, og

at indstillingen videresendes til Økonomiudvalget.

### Beslutning

Sagen tilbagesendes til forvaltningen.